Wixii xag Alle ka qoran lama gafayo balse, waxaa wanaagsan in la iska ag dhowyahay oo wax walba la wadaagayo, qofka aad nolosha la qaybsanayo waa marada aad xirantahay oo kale, adiga maradaada iskama qarin kartid, saa isla maradaas ayaa cowradaada ku asturataa, waa sidaas tusaalaha aan la meel dhigi lahaa labada qof ee nolosha wadaagaya, haddaad isku daydo ama wax ka qarsato qofka kula nool taas waa bilowga astaanta burburka guriga aad ku dhex nooshahay, is fahamka waa muhiim, xalkana mar walba waxaa laga yaabaa in laga helo meel aan laga filayn, bal eeg fowsiyo qaybtii hore ninkaaga ha dhibin ayey u qarsatay xanuunkeeda isaga lama fahmin ee si qaldan inta u qaatay uu inta aad aragtay oo xumaata ah ku sameeyay, marka ay xalka ka raadisay meel aan jirin, ayna ka codsatay ninkeeda in uu bil la jilo nolol qiyaali ah, waxaa yimid gabi ahaan xalkii ay wada doonayeen, marka samee wax walba oo ku qancin karto lamaanahaaga nolosha, wixii dhib idiin keenaya ama idiin abuuraya waad kala qarsan kartaan balse waxaa wanaagsan in far iyo faraati lawada ahaado mar walba.
